آمریکا بیرلشمیش دؤولتلری باشقانی دونالد ترامپ، آمریکاداکی خبر کانالی ای‌بی‌سی‌نین سلاح تانیتیمی سیراسیندا میدانا گلن پاتلامالارین یئر آلدیغی گؤرونتولری باریش بولاغی عملیاتی سیراسیندا اولموش کیمی گؤسترمه‌سینه "یالان خبر! " ایفاده‌سی ایله تپکی گؤستردی.
ترامپ، تویتر حسابین‌دان، ای‌بی‌سی‌نین، سلاح تانیتیمی سیراسیندا ضبظ ائدیلن گوجلو پاتلامالارین یئر آلدیغی گؤرونتولری باریش بولاغی عملیاتی سیراسیندا اولموش کیمی سرویس ائتدیگی ویدئونو پایلاشدی.
دونالد ترامپ، ویدئونو "یالان خبر!" یازیسی ایله پایلاشدی.
ای‌بی‌سی‌نین بو ویدئوسونا اؤنجه‌کی گون ده تپکی گؤستره‌ن ترامپ، اولایی "قالماقال" اولاراق دگرلندیردی.
آمریکا اولوسال خبر کانالی ای‌بی‌سی‌، سلاح تانیتیمی سیراسیندا میدانا گلن گوجلو پاتلامالارین یئر آلدیغی گؤرونتولری باریش بولاغی عملیاتی سیراسیندا اولموش کیمی تحریف ائد‌رک سرویس ائتمیشدی.
خبرده ایستیفاده ائدیله‌ن گؤرونتولرین اصلین‌ده آمریکادا ۲۰۱۷ده حیاتا گئچیریله‌ن بیر سلاح تانیتیمی سیراسیندا ضبظ ائدیلدیگی، کانالین گؤرونتولری خبده قوللانمادان اؤنجه، جیب تلفنو ایله پاتلامالاری چئکن اینسانلاری مونتاژلایاراق ویدئودان چیخاردیغی بللی اولموشدو.
حادثه‌نین اورتایا چیخماسینین آردین‌دان ای‌بی‌سی‌دن وئریله‌ن آچیقلامادا، سوریه سرحدین‌ده دئیه یایدیقلاری گؤرونتولری، "دوغرولوغونا دایر شبهه اورتایا چیخینجا یاییندان قالدیردیقلاری" و "خطادان دولایی پئشمان اولدوقلاری" بیلدیریلمیشدی.
